IVL วิ่ง 5% ลุ้นแตะเป้า 30 บ. รับอานิสงส์เลือกตั้งสหรัฐฯ กดน้ำมันต่ำ-ดันสเปรดมาร์จิ้นสูง
IVL วิ่ง 5% ลุ้นแตะเป้า 30 บ. รับอานิสงส์เลือกตั้งสหรัฐฯ กดน้ำมันต่ำ-ดันสเปรดมาร์จิ้นสูง
IVL วิ่ง 5% ลุ้นแตะเป้า 30 บ. รับอานิสงส์เลือกตั้งสหรัฐฯ กดน้ำมันต่ำ-ดันสเปรดมาร์จิ้นสูง
5 พ.ย. 2563

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ  IVL ล่าสุด ณ เวลา 10.27 น. อยู่ที่ระดับ  24.90 บาท ปรับตัวขึ้น 1.20 บาท หรือ 5.06% ด้วยมูลค่าการซื้อขาย 786.10 ล้านบาท
โดยราคาหุ้นปรับตัวขึ้นอย่างมีนัยสำคัญ ลดความตึงเครียดระหว่างสหรัฐ และอิหร่าน ซึ่งจะส่งผลดีต่อกำลังการผลิตน้ำมัน และส่งผลให้ราคาน้ำมันปรับตัวลดลง ซึ่งจะกดต้นทุนน้ำมันต่ำลง ส่งผลให้สเปรดมาร์จิ้นสูงขึ้น
ด้าน บล.แลนด์ แอนด์ เฮ้าส์ ระบุในบทวิเคราะห์ฯ แนะ “ทยอยซื้อสะสม” หุ้นบมจ.อินโดรามา เวนเจอร์ส (IVL) โดย PTA และ PET spread เริ่มมีสัญญาณฟื้นตัว และคาดดีต่อเนื่อง หลังแนวโน้มกำไรไตรมาส 3/63 ฟื้นตัวทั้งจากไตรมาสก่อน และจากช่วงเดียวกันเมื่อปีก่อน อีกทั้งมีกระแสเงินสดเหลือจ่ายปันผลมากขึ้น เพราะไม่มีโครงการที่จะทำ M&amp;A อย่างช่วงหลายปีที่ผ่านมา พร้อมให้มูลค่ายุติธรรม 30 บาท
 